CELEX: 31993R1667
Language: el
Date: 1993-06-29 00:00:00
Title: ΚΑΝΟΝΙΣΜΟΣ (ΕΟΚ) αριθ. 1667/93 ΤΗΣ ΕΠΙΤΡΟΠΗΣ της 29ης Ιουνίου 1993 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Avis juridique important

|

31993R1667

ΚΑΝΟΝΙΣΜΟΣ (ΕΟΚ) αριθ. 1667/93 ΤΗΣ ΕΠΙΤΡΟΠΗΣ της 29ης Ιουνίου 1993 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  

Επίσημη Εφημερίδα αριθ. L 158 της 30/06/1993 σ. 0025 - 0026

ΚΑΝΟΝΙΣΜΟΣ (ΕΟΚ) αριθ. 1667/93 ΤΗΣ ΕΠΙΤΡΟΠΗΣ της 29ης Ιουνίου 1993 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιοΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως αγοράς στον τομέα της μπανάνας (1), και ιδίως το άρθρο 20,  Εκτιμώντας:  ότι στον κανονισμό (ΕΟΚ) αριθ. 404/93 προβλέπεται ένα ειδικό καθεστώς κατά την εισαγωγή στην Κοινότητα νωπών μπανανών καθώς και η κατάργηση της γερμανικής πιστώσεως που επιτρέπει την ατελή εισαγωγή μπανανών- ότι πρέπει, συνεπώς, να προσαρμοστεί το  παράρτημα Ι του κανονισμού (ΕΟΚ) αριθ. 2658/87 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1395/93 (3)- ότι το άρθρο 18 του κανονισμού (ΕΟΚ) αριθ. 404/93 έχει προβλέψει τα ποσά που θα εισπραχθούν κατά την εισαγωγή νωπών μπανανών στην Κοινότητα- ότι τα ποσά αυτά εκφραζόμενα σε Ecu σε πράξη σχετική με την κοινή γεωργική πολιτική, κατά την έννοια του άρθρου  1 στοιχείο α) του κανονισμού (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (4), πρέπει να μετατραπούν σε  εθνικά νομίσματα με τη γεωργική ισοτιμία που προβλέπεται στο άρθρο 3 του εν λόγω κανονισμού- ότι η Επιτροπή Διαχείρισης για τις Μπανάνες δεν διατύπωσε γνώμη εντός της προθεσμίας που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το παράρτημα Ι του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.  2. Οι τροποποιήσεις των υποδιαιρέσεων της συνδυασμένης ονοματολογίας που προβλέπονται στον παρόντα κανονισμό, εφαρμόζονται ως υποδιαιρέσεις του ολοκληρωμένου δασμολογίου των Ευρωπαϊκών Κοινοτήτων (Taric) μέχρις ότου συμπεριληφθούν στη συνδυασμένη  ονοματολογία με τους όρους τπου καθορίζονται στο άρθρο 12 του κανονισμού (ΕΟΚ) αριθ. 2658/87.  Άρθρο 2  Ο παρών κανονισμός αρχίζει να ισχύει την 1η Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 47 της 25. 2. 1993, σ. 1.  (2) ΕΕ αριθ. L 256 της 7. 9. 1987, σ. 1.  (3) ΕΕ αριθ. L 137 της 8. 6. 1993, σ. 7.  (4) ΕΕ αριθ. L 387 της 31. 12. 1992, σ. 1.    ΠΑΡΑΡΤΗΜΑ    /* ΠΙΝΑΚΕΣ: δείτε Ε.Ε. */ "(1) Η ισοτιμία που θα εφαρμοσθεί για τη μετατροπή σε εθνικό νόμισμα του Ecu στο οποίο εκφράζεται ο δασμός, κατά παρέκκλιση από το γενικό κανόνα Γ παράγραφος 3 που περιλαμβάνεται στο πρώτο μέρος του τίτλου 1 (ΣΟ), είναι η γεωργική ισοτιμία που  προβλέπεται από τον κανονισμό (ΕΟΚ) αριθ. 3813/92 του Συμβουλίου."